The V.I.P.s
The V.I.P.s () , također poznat Hotel International, je britanski igrani film snimljen 1963. godine u režiji Anthonyja Asquitha.

Po žanru je drama, a po strukturi prilično sličan filmskom omnibusu, odnosno sastoji se od niza ispočetka nepovezanih priča. Radnja je smještena na londonski Aerodrom Heathrow nakon što se spustila magla te odgodila sve letove. Protagonisti su tamo okupljeni poslovni ljudi, aristokrati i pripadnici džet seta koji čekaju da se magla raščisti, a među njima se ističe slavna glumica (čiji lik tumači Elizabeth Taylor) koja radi ljubavnika (koga glumi Louis Jourdan) želi napustiti muža (čiji lik tumači Richard Burton), a koji je došao na aerodrom pokušavajući je nagovoriti da mu se vrati.

Scenario je napisao ugledni dramski pisac Terrence Rattigan, koji je, po vlastitim navodima, inspiraciju pronašao u stvarnim događajima, odnosno pokušaju slavne glumice Vivien Leigh da napusti London sa svojim ljubavnikom Peterom Finchom, a u čemu ju je zaustavila magla na aerodromu i omogućila mužu Laurenceu Olivieru da je nagovori da odustane od toga. The V.I.P.s je predstavljao relativno skup film, velikim dijelom zbog toga što je u glumačkoj postavi okupio neke od tada najvećih zvijezda svjetskog filma. Australijskom glumcu Rodu Tayloru je, pak, usprkos toga što je nastupao na filmu preko deset godina, ovo bila prva prilika da tumači lik Australijanca, odnosno govori australijskim naglaskom. U filmu se također pojavio i slavni TV-voditelj David Frost tumačeći lik reportera koji intervjuira celebrityje.

Kritičari su prema filmu bili uglavnom hladni, ali je zato imao izuzetnu gledanost te predstavljao jedan od najvećih komercijalnih uspjeha godine. Vjeruje se da je tome značajno doprinio nastup Burtona i Taylor, koji su prije toga godinama punili naslovnice svojom skandaloznom romansom na snimanju filma Kleopatra. Nekoliko mjeseci kasnije je britanska glumica Margaret Rutherford, koja u filmu tumači lik aristokratkinje, dobila Oscar za najbolju sporednu glumicu.

Rattigan i Asquith su dvije godine kasnije slični model filma primijenili na The Yellow Rolls-Royce, ali sa daleko manje uspjeha.

Uloge

 Elizabeth Taylor ... Frances Andros
 Richard Burton ... Paul Andros
 Louis Jourdan ... Marc Champselle
 Elsa Martinelli ... Gloria Gritti
 Margaret Rutherford ... Vojvotkinja od Brightona
 Maggie Smith ... Miss Mead
 Rod Taylor ... Les Mangrum
 Orson Welles ... Max Buda
 Linda Christian ... Miriam Marshall
 Dennis Price ... Kapetan fregate Millbank
 Richard Wattis ... Sanders
 Ronald Fraser ... Joslin
 David Frost ... Reporter
 Joan Benham ... Miss Potter
 Michael Hordern ... Direktor aerodroma
 Lance Percival ... Službenik BOAC-a
 Martin Miller ... Dr. Schwutzbacher
 Peter Sallis ... Ljekar
 Stringer Davis ... Hotel Waiter
 Clifton Jones ... Jamajčanski putnik
 Moyra Fraser ... Stjuardesa

 Duncan Lewis ... Recepcionar hotela
 Raymond Austin ... Šofer Rolls-Roycea
 Cal McCord ... Posjetilac
 Virginia Bedard ... Posjetilac Knebworth Housea
 Jill Carson ... Stjuardesa
 Ann Castle ... Žena reporter
 Rosemary Dorken ... Aerodromski spiker
 Betty Trapp ... Konobarica
 Maggie McGrath ... Konobarica
 Lewis Fiander ... Treći reporter (nenaveden na špici)
 John Blythe ... Barmen
 Richard Briers ... Meteorolog
 Richard Caldicot ... Predstavnik hotela
 Reginald Beckwith ... Glavni konobar
 Terry Alexander ... Kapetan
 Frank Williams ... pomoćnik direktora aerodroma
 Clifford Mollison ... Mr. River, menadžer hotela
 Gordon Sterne ... Službenik
 Joyce Carey ... Mrs. Damer
 Robert Coote ... John Coburn
 Angus Lennie ... Meteorolog
 Peter Illing ... Mr. Damer

Izvori

Literatura

Vanjske veze
 
 
 
 
 

Britanski filmovi
Dramski filmovi
Omnibus filmovi
Authority control 2